หลังมีเพศสัมพันธ์แล้วมีเลือดออก เวลาปัสสาวะรู้สึกขัดแสบ ตกขาวผิดปกติ เป็นอาการของอะไรค่ะ
สวัสดีค่ะ อาการมีเลือดออกจากช่องคลอด ปัสสาวะแล้วแสบขัด มีตกขาวที่ผิดปกติ ซึ่งเกิดหลังจากที่มีเพศสัมพันธ์ น่าจะเกิดจากมีการติดเชื้อในช่องคลอด ซึ่งเป็นโรคติดต่อทางเพศสัมพันธ์ เช่น หนองในแท้ หนองในเทียม เชื้อปรสิต เป็นต้น หรืออาจมีการอักเสบติดเชื้อในโพรงมดลูกร่วมด้วย ซึ่งก็มาเชื้อโรคติดต่อทางเพศสัมพันธ์ หรือเชื้อที่มีอยู่เดิมในช่องคลอดก็ได้ นอกจากนี้ ก็อาจเกิดจากเป็นมะเร็งปากมดลูกก็ได้ แต่ก็ไม่น่าทำให้เกิดมีอาการปัสสาวะแสบขัดแนะนำว่าควรไปพบสูติ-นรีแพทย์เพื่อตรวจหาสาเหตุและรักษาค่ะ ไม่ควรปล่อยไว้ เพราะอาจเกิดภาวะแทรกซ้อน เพช่น พังผืดในโพรงมดลูก ซึ่งมีผลต่อการมีลูกในอนาคตได้ค่ะ นอกจากนี้ ก็ควรพาฝ่ายชายไปตรวจรักษาพร้อมกันด้วย และควรงดการมีเพศสัมพันธ์ไปก่อนชั่วคราวค่ะ